 ΕΧΕΤΕ ΑΝΑΚΑΛΥΨΕΙ ΤΗΝ ΑΛΗΘΕΙΑ ΓΙ’ ΑΥΤΟΝ; (MΩXAMMANT)

 ΠΡΩΤΟ ΜΕΡΟΣ Μόνο η κορυφή του παγόβουνου

 Αυτό το φυλλάδιο παρουσιάζει μόνο μερικά γεγονότα γι' αυτόν:

Μας εμπνέει να έχουμε καλές προθέσεις, θετική στάση και ευγενικά αισθήματα προς τους άλλους.

Μας διδάσκει να συγχωρούμε και να επιθυμούμε για τους άλλους αυτό που επιθυμούμε για τους εαυτούς μας.

Μας προτρέπει να χαμογελάμε ειλικρινά και να είμαστε ευγενικοί με τους άλλους.

Μας διδάσκει να συμπεριφερόμαστε ευγενικά.

Μας προστάζει να έχουμε καλή συμπεριφορά και να συμπεριφερόμαστε με σεβασμό.

Μας διδάσκει να είμαστε ευγενικοί με τους ανθρώπους, τα ζώα, τα πουλιά και το περιβάλλον μας.

Μας συμβουλεύει να σεβόμαστε και να νοιαζόμαστε για τους γονείς μας και τους ηλικιωμένους· και να είμαστε καλοί με τις οικογένειές μας, τους συζύγους και τα παιδιά μας.

Μας ενθαρρύνει να βοηθάμε, να ταϊζουμε και να υποστηρίζουμε τους πιο αδύναμους, τους φτωχούς, τους άπορους και τα άτομα με ειδικές ανάγκες.

Μας καλεί να στοχαζόμαστε, να σκεφτόμαστε με τη λογική και να βασίζουμε τις αποφάσεις μας σε αποδείξεις.

 Έχετε ανακαλύψει ποιός είναι; ΠΡΙΝ ΑΠΟΚΑΛΥΨΩ ΤΟ ΜΥΣΤΙΚΟ, ΕΠΙΤΡΕΨΤΕ ΜΟΥ ΝΑ ΕΠΙΣΗΜΑΝΩ ΑΚΟΜΗ ΟΤΙ....

Μας διδάσκει ότι όλοι οι άνθρωποι είναι ίσοι ανεξαρτήτως φυλής, χρώματος ή εθνικότητας.

Μας συμβουλεύει να μην βλάπτουμε, να μην μισούμε, να μην υποτιμάμε, να μην ταπεινώνουμε ή να μην περιφρονούμε τους άλλους.

Μας λέει με σαφήνεια γιατί είμαστε εδώ, ποιος μας έφερε, πού βαδίζουμε και ποιος είναι ο τελικός μας προορισμός.

Μας συμβουλεύει να ζούμε με ειρήνη και να έχουμε καλές σχέσεις με τον Θεό, τον εαυτό μας και τους άλλους.

 ΠΡΑΓΜΑΤΙ, ΑΥΤΟΣ ΕΧΕΙ ΣΤΑΛΕΙ ΩΣ ΕΛΕΟΣ ΓΙΑ ΟΛΗ ΤΗΝ ΑΝΘΡΩΠΟΤΗΤΑ!

 ΕΙΝΑΙ ... Ο ΜΩΧΑΜΜΑΝΤ ΔΕΥΤΕΡΟ ΜΕΡΟΣ

 Η ΑΛΗΘΕΙΑ ΓΙΑ ΤΟΝ ΤΕΛΕΥΤΑΙΟ ΠΡΟΦΗΤΗ

O Μωχάμμαντ (το Έλεος Του Αλλά(χ) και ειρήνη σ’ αυτόν), γιος του ‘Αμπντελλάχ, γεννήθηκε στη Μέκκα γύρω στο 570 μ.Χ. Ήταν γνωστός στους ανθρώπους του ως Al-Amin (ο Αξιόπιστος).

Όταν ο Μωχάμμαντ έφτασε την ηλικία των 40 ετών, ο άγγελος Γαβριήλ ήρθε σ 'αυτόν με την αποκάλυψη. Η πρώτη εντολή στον Μωχάμμαντ ήταν να μυήσει την άμεση οικογένειά του στο Ισλάμ, συμπεριλαμβανομένης και της Χαντίτζα, της συζύγου του, και τελικά αποκαλύφθηκε σ 'αυτόν ότι θα πρέπει να μεταφέρει το μήνυμα σε όλη την ανθρωπότητα. Στα επόμενα χρόνια της ζωής του, μετέφερε το μήνυμα του Αλλάχ σε άλλους, ενώ ο ίδιος αποτέλεσε ένα εξαιρετικό παράδειγμα και ήταν ένα τέλειο πρότυπο για την ανθρωπότητα. Κατά το έτος 632, ο Προφήτης Μωχάμμαντ (το Έλεος Του Αλλά(χ) και ειρήνη σ’ αυτόν) αναχώρησε από αυτόν τον κόσμο στην ηλικία των εξήντα τριών ετών.

O Προφήτης Μωχάμμαντ (το Έλεος Του Αλλά(χ) και ειρήνη σ’ αυτόν) καλείται «η Σφραγίδα των Προφητών». Ήταν ο τελευταίος Προφήτης και στάλθηκε για να επιβεβαιώσει όλη την αλήθεια που αποκαλύφθηκε πριν από αυτόν, συμπεριλαμβανομένου του αρχικού Ευαγγελίου του Ιησού (το Έλεος Του Αλλά(χ) και ειρήνη σ’ αυτόν).

Το Ιερό Κοράνιο μαρτυρεί ότι:

«(ο Μωχάμμαντ) είναι ο Αγγελιαφόρος του Αλλάχ, και η Σφραγίδα των Προφητών (ως τελευταίος).»

(Κοράνιο 33:40)

Επιβεβαιώνοντας τη σχέση ανάμεσα σε αυτόν και τον Ιησού (το Έλεος Του Αλλά(χ) και ειρήνη σ’ αυτόν), ο Προφήτης Μωχάμμαντ (το Έλεος Του Αλλά(χ) και ειρήνη σ’ αυτόν) αναφέρει:

«Αν ένας άνθρωπος πιστεύει στον Ιησού και στη συνέχεια πιστέψει σε μένα, θα πάρει διπλή ανταμοιβή»

Επίσης, ο Προφήτης Μωχάμμαντ (το Έλεος Του Αλλά(χ) και ειρήνη σ’ αυτόν) δήλωσε:

«Είμαι ο πλησιέστερος όλων των ανθρώπων στον Ιησού, τον υιό της Μαρίας. Γιατί δεν υπήρξε κανένας Προφήτης ανάμεσα σε μένα και αυτόν [τον Ιησού].»

Αυτά τα λόγια του Προφήτη (το Έλεος Του Αλλά(χ) και ειρήνη σ’ αυτόν) μας δείχνουν πώς ο Προφήτης Μωχάμμαντ τιμά τον Ιησού (το Έλεος Του Αλλά(χ) και ειρήνη σ’ αυτούς). Αυτή ήταν μια προφητεία που ο Ιησούς (το Έλεος Του Αλλά(χ) και ειρήνη σ’ αυτόν) έκανε στην Αγία Γραφή. Θα την παρουσιάσω παρακάτω.

 Η μεγάλη προσωπικότητα του Προφήτη Μωχάμμαντ

Ο Μωχάμμαντ, από τα παιδικά του χρόνια, μέσα από τα νεανικά του χρόνια, μέσα από την Αποστολή του ως Προφήτης και μέχρι το θάνατό του, έχει θεωρηθεί από δίκαιους ανθρώπους, σε όλη την ιστορία, ως μια ξεχωριστή και μεγάλη προσωπικότητα για τον μοναδικό χαρακτήρα και την ηθική του. Ήταν ελεήμων, έντιμος, ειλικρινής και ταπεινός. Κάθε λεπτομέρεια της προσωπικής του ζωής, και των δημοσίων δηλώσεών του έχει τεκμηριωθεί με ακρίβεια και αυθεντικότητα και όλες σώζονται μέχρι τις ημέρες μας.

Ήταν ένας Προφήτης, ένας Αγγελιαφόρος, ένας θρησκευτικός δάσκαλος, ένας κοινωνικός μεταρρυθμιστής, ένας ηθικός οδηγός, ένας ηγέτης, ένας πολιτικός, ένας πιστός φίλος, ένας θαυμάσιος σύντροφος, ένας αφοσιωμένος σύζυγος, ένας στοργικός πατέρας.

Από αυτή την άποψη, ο Ramakrishna Rao, ένας Ινδός Καθηγητής Φιλοσοφίας, σε ένα φυλλάδιό του με τίτλο «Μωχάμμαντ: Ο Προφήτης του Ισλάμ», τον αποκαλεί το «τέλειο πρότυπο για την ανθρώπινη ζωή."

Ο Καθ. Rao διευκρινίζει:

«Είναι πολύ δύσκολο να κατανοήσει κανείς την προσωπικότητα του Μωχάμμαντ με όλες τις πτυχές της, μόνο ένα απόσπασμα από όσα κατάφερα να αντιληφθώ, περιλαμβάνει όμορφες και βαθιές σκηνές που αλληλοδιαδέχονται, έτσι υπάρχει ο Μωχάμμαντ, ο Προφήτης, ο Μωχάμμαντ, ο πολεμιστής, ο Μωχάμμαντ, ο επιχειρηματίας, ο Μωχάμμαντ, ο Πολιτικός, ο Μωχάμμαντ, ο ρήτορας, ο Μωχάμμαντ, ο μεταρρυθμιστής, ο Μωχάμμαντ, το Καταφύγιο των ορφανών, ο Μωχάμμαντ, ο προστάτης των Σκλάβων, ο Μωχάμμαντ ο Ελευθερωτής των γυναικών, ο Μωχάμμαντ, ο δικαστής, ο Μωχάμμαντ, ο Άγιος. Σε όλους αυτούς τους θαυμάσιους ρόλους, σε όλα αυτά τα τμήματα των ανθρώπινων δραστηριοτήτων, είναι σαν ήρωας. " (1)

Ιστορικά, κατά τη διάρκεια σύντομης περιόδου των περίπου είκοσι τριών ετών της Αποστολής του, άλλαξε ολόκληρη την Αραβική Χερσόνησο ...

Από τον παγανισμό και την ειδωλολατρία στην πίστη και την υποταγή σε ένα Θεό ...

Από φυλετικές διαμάχες και πολέμους στην αλληλεγγύη και τη συνοχή ...

Από την μέθη και την ακολασία, στην νηφαλιότητα και την ευλάβεια ...

Από την ανομία και αναρχία, στην πειθαρχημένη διαβίωση ...

Από την απόλυτη ηθική χρεοκοπία, στα υψηλότερα πρότυπα της ηθικής τελειότητας.

Η ανθρώπινη ιστορία δεν έχει γνωρίσει ποτέ έναν τέτοιο πλήρη μετασχηματισμό μιας κοινωνίας ή ενός τόπου πριν ή μετά το Μωχάμμαντ - και φανταστείτε ... όλα αυτά τα απίστευτα θαύματα σε μόλις πάνω από δύο δεκαετίες.

 Τι λένε οι Παγκόσμιες Γραφές για τον Προφήτη Μωχάμμαντ

Ενώ δεν είναι το κύριο θέμα αυτού του βιβλίου, να αναφερθούμε λεπτομερώς σε όλες τις προφητείες στις άλλες θρησκευτικές γραφές που προλέγουν τον ερχομό του Προφήτη Μωχάμμαντ, αξίζει να αναφέρουμε ότι μουσουλμάνοι μελετητές έχουν σημειώσει αναφορές, όπως στις Περσικές, ινδουιστικές, βουδιστικές, εβραϊκές και χριστιανικές γραφές.

Πράγματι, ο Μωχάμμαντ και σε άλλα Ιερά κείμενα είναι ένα πολύ ενδιαφέρον θέμα που έχει συζητηθεί διεξοδικά σε πολλά βιβλία και άρθρα, καθώς και στο διαδίκτυο. (Για να πάρετε περισσότερες πληροφορίες σχετικά με αυτό το θέμα, μπορείτε να πάτε στην ιστοσελίδα του Δρα Zakir Naik, www.irf.net, ή απλά να κάνετε αναζήτηση στο Internet πληκτρολογώντας αυτά τα λόγια: «προφήτης Μωχάμμαντ ", "Ο Μωχάμμαντ στις ινδουιστικές γραφές", "Ο Μωχάμμαντ στην Αγία Γραφή", κ.λπ.).

Μεταξύ των βιβλίων, για παράδειγμα, οι AH Vidyarthi και ﷻ‬. Ali έχουν γράψει ένα βιβλίο με τίτλο «ο Μωχάμμαντ στις Περσικές, τις ινδουιστικές και τις βουδιστικές Γραφές». Στο θαυμάσιο βιβλίο του, «ο Μωχάμμαντ στη Βίβλο», ο καθηγητής Abdul-Ahad Dawud (στο παρελθόν ο Αιδεσιμότατος David Benjamin) παρατηρεί σχετικά με την Αγία Γραφή ότι προλέγει την έλευση του Προφήτη που είναι «όπως εσένα Μωυσή», εξηγώντας:

"Διαβάζουμε τις ακόλουθες λέξεις στο βιβλίο του Δευτερονομίου, κεφάλαιο 18, στίχος 18:

«Προφήτην ανάμεσα από τους αδελφούς τους θα σηκώσω σ' αυτούς, όπως εσένα, και θα βάλω τα λόγια μου στο στόμα του, και θα τους μιλήσει όλα όσα εγώ τον προστάζω.»

Αν αυτά τα λόγια, δεν ισχύουν για τον Μωχάμμαντ (το Έλεος Του Αλλά(χ) και ειρήνη σ’ αυτόν), εξακολουθούν να παραμένουν ανεκπλήρωτα. Ο ίδιος ο Ιησούς (το Έλεος Του Αλλά(χ) και ειρήνη σ’ αυτόν) ποτέ δεν ισχυρίστηκε ότι είναι ο Προφήτης που υπαινίχθηκε ... Ο Ιησούς (το Έλεος Του Αλλά(χ) και ειρήνη σ’ αυτόν), όπως πιστεύεται από την Εκκλησία του, θα εμφανιστεί ως ένας δικαστής και όχι ως ένας νομοθέτης. Αλλά ο Προφήτης που αναφέρεται παραπάνω πρέπει να έρθει με ένα «νόμο φλεγόμενο» στο «δεξί του χέρι» Δευτ... 33:2

Μουσουλμάνοι μελετητές ισχυρίζονται ότι αυτή η προφητεία ισχύει μόνο για τον Μωχάμμαντ. Ο Μωυσής και ο Μωχάμμαντ είναι όμοιοι σε πολλούς τομείς. Και οι δύο έχουν το ίδιο πρώτο γράμμα στα ονόματα τους. Είναι εξίσου ίδιοι στο ότι και οι δύο είχαν φυσική γέννηση, στους γάμους τους, στις αποστολές, και το φυσικό θάνατο. Και οι δύο ήταν προφήτες, άρχοντες, ηγέτες και πολιτικοί. Και οι δύο έφεραν ένα «νόμο φλεγόμενο». Από την άλλη πλευρά, ο Ιησούς (το Έλεος Του Αλλά(χ) και ειρήνη σ’ αυτόν) είναι διαφορετικός από τον Μωυσή σε διάφορα θέματα. Η γέννησή του, η αποστολή του και το τέλος του είναι ανόμοιο με του Μωυσή. Ο Ιησούς (το Έλεος Του Αλλά(χ) και ειρήνη σ’ αυτόν) δεν παντρεύτηκε, δεν ήταν ηγεμόνας του λαού του, ούτε αγωνίστηκε σε πολέμους όπως ο Μωυσής. Αξίζει να σημειωθεί ότι η φράση «ένας προφήτης μεταξύ των αδελφών τους» αναφέρεται σε έναν προφήτη από τα αδέλφια των Ισραηλιτών (δηλαδή, τους Ισμαηλίτες).

Στην Καινή Διαθήκη της Βίβλου, ο Ιησούς (το Έλεος Του Αλλά(χ) και ειρήνη σ’ αυτόν) προφήτευσε και τον ερχομό του άλλου Παράκλητου. Ο Ιησούς (το Έλεος Του Αλλά(χ) και ειρήνη σ’ αυτόν) δήλωσε:

«Και εγώ θα παρακαλέσω τον Πατέρα, και θα σας δώσει έναν άλλον Παράκλητο, για να μένει μαζί σας στον αιώνα.»

(Ιωάννης 14:16).

Επιπλέον, ο Ιησούς (το Έλεος Του Αλλά(χ) και ειρήνη σ’ αυτόν) είπε:

«7 Εγώ, όμως, σας λέω την αλήθεια· σας συμφέρει να αναχωρήσω εγώ· επειδή, αν δεν αναχωρήσω, ο Παράκλητος δεν θάρθει σε σας· αλλά, αφού αναχωρήσω, θα τον στείλω σε σας. 8 Και όταν έρθει εκείνος, θα ελέγξει τον κόσμο για αμαρτία, και για δικαιοσύνη, και για κρίση· 9 για αμαρτία μεν, επειδή δεν πιστεύουν σε μένα· 10 για δικαιοσύνη δε, επειδή πηγαίνω στον Πατέρα μου, και δεν με βλέπετε πλέον· 11 για κρίση μάλιστα, επειδή ο άρχοντας τούτου τού κόσμου έχει κριθεί. 12 Έχω πολλά ακόμα να σας πω, όμως δεν μπορείτε τώρα να τα βαστάζετε· 13 αλλά, όταν έρθει εκείνος, το Πνεύμα τής αλήθειας, θα σας οδηγήσει σε όλη την αλήθεια· επειδή, δεν θα μιλήσει από τον εαυτό του, αλλά θα μιλήσει όσα πρόκειται να ακούσει, και θα σας αναγγείλει τα μέλλοντα. 14 Εκείνος θα δοξάσει εμένα, επειδή από το δικό μου θα πάρει, και θα το αναγγείλει σε σας.»

(Ιωάννης 16:7-14)

Έτσι, ποιος είναι ο «άλλος Παράκλητος» που θα έρθει μετά τον Ιησού (το Έλεος Του Αλλά(χ) και ειρήνη σ’ αυτόν);

Πράγματι, μουσουλμάνοι μελετητές υποστηρίζουν ότι μόνο ο Μωχάμμαντ (το Έλεος Του Αλλά(χ) και ειρήνη σ’ αυτόν) πληρούσε εντελώς την προφητεία του Ιησού (το Έλεος Του Αλλά(χ) και ειρήνη σ’ αυτόν) για πολλούς λόγους. Ας αναφέρουμε μερικούς:

Η αναφορά του Ιησού σε «άλλο Παράκλητο" δεν μπορεί να σημαίνει το Άγιο Πνεύμα, δεδομένου ότι το Άγιο Πνεύμα (τμήμα της Αγίας Τριάδος – Θεός, ο Πατήρ, Θεός, ο Υιός, και Θεός, το Άγιο Πνεύμα, σύμφωνα με τους χριστιανούς που πιστεύουν σε αυτό) ήταν παρόν πριν και κατά τη διάρκεια της αποστολής του Ιησού (το Έλεος Του Αλλά(χ) και ειρήνη σ’ αυτόν), σύμφωνα με τη Βίβλο, ενώ ο Παράκλητος επρόκειτο να έρθει μετά.

Επιπλέον, ο Μωχάμμαντ ήρθε να προειδοποιήσει τους ανθρώπους για τις αμαρτίες τους και να τους διατάξει να είναι δίκαιοι. Ήταν ένας ηγέτης και ένας δικαστής με «νόμο» στο «δεξί του χέρι».

Ο Μωχάμμαντ καθοδηγεί τους ανθρώπους στην απόλυτη αλήθεια σχετικά με τον έναν αληθινό Θεό, την αλήθεια σχετικά με το σκοπό αυτής της ζωής, την αλήθεια για τη Μέλλουσα και την αιώνια Ζωή, και πολλά άλλα πράγματα.

Μας έδειξε τα πράγματα που θα έρθουν από πολλές προφητείες και τα θαύματα που του δόθηκαν από εκείνον που τον έστειλε, τον Αλλάχ.

Ο Μωχάμμαντ ήταν ένας προφήτης που δεν «μιλούσε για τον εαυτό του, αλλά ό,τι αυτός θα ακούσει, [αυτά] θα μιλήσει». Ήταν το μέσον με το οποίο ο Αλλά(χ) αποκάλυψε τον Λόγο Του, το Ιερό Κοράνιο. Ο Μωχάμμαντ απήγγειλε τον Λόγο του Θεού στο όνομα του Αλλάχ. Η Αγία Γραφή προφήτευσε ότι «ο ίδιος θα μιλήσει στο όνομά μου ...» (Δευτ. 18:19). Μάλιστα, όλων των κεφαλαίων του Ιερού Κορανίου προηγείται η φράση, «Εις το όνομα του Αλλάχ.»

Ο Μωχάμμαντ (το Έλεος Του Αλλά(χ) και ειρήνη σ’ αυτόν) και το Ιερό Κοράνιο πράγματι δοξάζουν τον Ιησού (το Έλεος Του Αλλά(χ) και ειρήνη σ’ αυτόν) σε μεγάλο βαθμό. Προς τιμήν αυτού, οι μουσουλμάνοι, ονομάζουν τα παιδία τους ‘Ίσα (Eisa) [αραβικά για τον Ιησού (το Έλεος Του Αλλά(χ) και ειρήνη σ’ αυτόν)].

Επιπλέον, όταν οι Εβραίοι ρώτησαν τον Ιωάννη τον Βαπτιστή ποιος ήταν, ο ίδιος αρνήθηκε ότι ήταν ο Χριστός ή ο Ηλίας ή ο Προφήτης. "... Ποιος είσαι; Και ο ίδιος (Ιωάννης) ομολόγησε: δεν είμαι ο Χριστός. Και τότε τον ρώτησαν, στη συνέχεια. Είσαι ο Ηλίας; Και είπε, δεν είμαι. Είσαι ο Προφήτης; Κι εκείνος απάντησε: Όχι ».

(Ιωάννης 1:19-21)

Και πάλι, Μουσουλμάνοι μελετητές υποστηρίζουν πως ο Μωχάμμαντ είναι εκείνος που αναφέρεται σε αυτό το βιβλικό κείμενο:

«Είσαι ο Προφήτης; Κι εκείνος απάντησε: Όχι». Οπότε, ποιος είναι ο Προφήτης; Είναι σαφές πως "ο Προφήτης" δεν ισχύει για τον Ιωάννη τον Βαπτιστή, ούτε για τον Ιησού Χριστό (το Έλεος Του Αλλά(χ) και ειρήνη σ’ αυτόν), όπως ο Ιωάννης ο ίδιος κατέθεσε.

Ως εκ τούτου, ένας σοφός, έντιμος, ειλικρινής αναζητητής της αλήθειας θα πρέπει αντικειμενικά να αναρωτηθεί:

Ποιος είναι αυτός ο Προφήτης;

Ποιος είναι ο αληθινός Προφήτης που ήρθε μετά τον Ιωάννη και τον Ιησού (το Έλεος Του Αλλά(χ) και ειρήνη σ’ αυτούς) μεταφέροντας τα αρχικά τους μηνύματα σχετικά με τον πραγματικό ένα Θεό;

Είναι ο Μωχάμμαντ!

 Αποσπάσματα από αυτά που έχουν πει για τον Προφήτη Μωχάμμαντ

Πολλά έχουν γραφτεί για τον Προφήτη Μωχάμμαντ (το Έλεος Του Αλλά(χ) και ειρήνη σ’ αυτόν). Παρακάτω είναι μερικές μόνο από τις δηλώσεις, γνωστών ανθρώπων.

Ο Lamartine (ο περίφημος ιστορικός) ανέφερε:

«Αν το μεγαλείο του σκοπού, η μικρότητα των μέσων και τα εκπληκτικά αποτελέσματα είναι τα τρία κριτήρια της ανθρώπινης μεγαλοφυΐας, ποιος θα μπορούσε να τολμήσει να συγκρίνει οποιονδήποτε μεγάλο άνδρα της σύγχρονης ιστορίας με το Μωχάμμαντ;"

Κατέληξε, "Όσον αφορά όλα τα πρότυπα με τα οποία η Ανθρώπινη Μεγαλοσύνη μπορεί να μετρηθεί, μπορούμε επίσης να αναρωτηθούμε, υπάρχει κάποιος άνθρωπος μεγαλύτερος από αυτόν;»

(Histoire de La Turquie (Ιστορία της Τουρκίας), Παρίσι 1854 -. Τόμος ΙΙ, σελ. 276-277)

Στο βιβλίο του, «Οι 100 προσωπικότητες: με τη μέγιστη επιρροή στην πορεία της ανθρωπότητας», ο Michael H. Hart δήλωσε:

«Η επιλογή μου να θέσω τον Μωχάμμαντ στην κορυφή της λίστας των προσωπικοτήτων με τη μέγιστη επιρροή στην πορεία της ανθρωπότητας μπορεί να εκπλήξει κάποιους αναγνώστες και μπορεί να αμφισβητηθεί από άλλους, αλλά ήταν ο μόνος άνθρωπος στην ιστορία που ήταν εξαιρετικά επιτυχής και σε θρησκευτικό και σε κοσμικό επίπεδο.»

Ο Hart κατέληξε στο συμπέρασμα ότι, «είναι αυτός ο απαράμιλλος συνδυασμός της κοσμικής και θρησκευτικής επιρροής που πιστεύω ότι δίνει το δικαίωμα στον Μωχάμμαντ να θεωρείται το πρόσωπο με τη μεγαλύτερη επιρροή στην ιστορία της ανθρωπότητας.»

Στο βιβλίο του, «The Genuine Islam» «Το γνήσιο Ισλάμ», ο Sir George Bernard Shaw, δήλωσε:

«Πιστεύω ότι αν ένας άνθρωπος σαν κι αυτόν αναλάμβανε την ηγεσία του σύγχρονου κόσμου θα επετύγχανε την επίλυση των προβλημάτων του με τρόπο που θα έφερνε σε αυτόν τον κόσμο την τόσο αναγκαία ειρήνη και την ευτυχία.»

Ο Shaw πρόσθεσε ότι, «Ήταν μακράν ο πιο αξιόλογος άνθρωπος που πάτησε ποτέ το πόδι του σε αυτή τη γη. Κήρυξε μια θρησκεία, ίδρυσε ένα κράτος, έχτισε ένα έθνος, όρισε έναν ηθικό κώδικα, ξεκίνησε πολλές κοινωνικές και πολιτικές μεταρρυθμίσεις, ίδρυσε μια ισχυρή και δυναμική κοινωνία που τηρούσε και εκπροσώπευε τις διδασκαλίες του και έφερε την επανάσταση στον κόσμο της ανθρώπινης σκέψης και συμπεριφοράς.»

(The Genuine Islam), τόμος 1, 1936.

Ο Μαχάτμα Γκάντι τόνισε:

«Πείστηκα ότι δεν ήταν το ξίφος που κέρδισε μια θέση για το Ισλάμ σε εκείνες τις ημέρες στο σύστημα της ζωής. Ήταν η άκαμπτη λιτότητα, η απόλυτη ταπεινοφροσύνη του Προφήτη, η ευσυνειδησία στις δεσμεύσεις του, η έντονη αφοσίωσή του στους φίλους και τους οπαδούς του, το θάρρος του, η απόλυτη εμπιστοσύνη του στο Θεό και στη δική του αποστολή.»

(Εφημερίδα Young India)

Ο Wolfgang Goethe (ο πιο διάσημος Ευρωπαίος ποιητής) πίστευε ότι:

«Αυτός είναι ένας προφήτης και όχι ποιητής και ως εκ τούτου το Κοράνι του πρέπει να θεωρηθεί ως ένα θεϊκός νόμος και όχι ως ένα βιβλίο ενός ανθρώπου, που δημιουργήθηκε για την εκπαίδευση ή την ψυχαγωγία.»

(Noten und Abhandlungen zum Weststlichen Dvan WA 1, 7, 32)

Η Εγκυκλοπαίδεια Britannica (Τόμος 12) αναφέρει:

«.... Ένα πλήθος λεπτομερειών στις προγενέστερες πηγές δείχνει ότι ήταν ένας έντιμος και σωστός άνθρωπος που είχε κερδίσει το σεβασμό και την αφοσίωση των άλλων, που ήταν επίσης ειλικρινείς και σωστοί άνδρες.» …. «... Ο Μωχάμμαντ είναι ο πιο επιτυχημένος όλων των Προφητών και των θρησκευτικών προσωπικοτήτων.»

Ο Thomas Carlyle, στο βιβλίο του, «Heroes and Hero Worship» «Ήρωες και η λατρεία τους», δήλωσε:

«Πώς ένας άνθρωπος μόνος του, θα μπορούσε να συνδέσει αντιμαχόμενες φυλές και περιπλανόμενους Βεδουϊνους δημιουργώντας το πιο ισχυρό και πολιτισμένο έθνος σε λιγότερο από δύο δεκαετίες." ... «Τα ψέματα (Δυτικές συκοφαντίες), που έχουν συσσωρευτεί γύρω από αυτόν τον άνθρωπο (Μωχάμμαντ), είναι ντροπή για τον εαυτό μας.»

Σε μια πιο πρόσφατη εργασία, ο John Esposito (ο οποίος είναι καθηγητής Πανεπιστημίου Θεολογίας και Διεθνών Σχέσεων, Διευθυντής του Κέντρου Διεθνών Σπουδών στο Κολέγιο του Τιμίου Σταυρού, και Ιδρυτής του Κέντρου PABT για τη μουσουλμανική-χριστιανική κατανόηση, στο Πανεπιστήμιο της Τζορτζτάουν, ΗΠΑ) επισήμανε στο βιβλίο του, «Ισλάμ: ο ίσιος δρόμος» ότι:

«Ο Μωχάμμαντ ήταν ανάμεσα στις μεγάλες θρησκευτικές προσωπικότητες, Προφήτες και ιδρυτές θρησκειών, του οποίου ο αξιοθαύμαστος χαρακτήρας και η προσωπικότητα ενέπνευσαν ασυνήθιστη εμπιστοσύνη και δέσμευση. Η πρωτοφανής επιτυχία του, όσον αφορά την προσέλκυση οπαδών και τη δημιουργία μιας κοινότητας-κράτους που κυριάρχησε στην Αραβία, θα μπορούσε να αποδοθεί όχι μόνο στο γεγονός ότι ήταν ένας έξυπνος στρατιωτικός γνώστης της στρατηγικής, αλλά και στο γεγονός ότι ήταν ένας ασυνήθιστος άνθρωπος ... οι οπαδοί του Μωχάμμαντ τον θεωρούσαν δίκαιο, αξιόπιστο, ευσεβή, τίμιο και συμπονετικό.»

(Esposito, 2004)

Ξεκαθάρισε ότι «ο Μωχάμμαντ δεν ήταν ο ιδρυτής του Ισλάμ. Δεν ξεκίνησε μια νέα θρησκεία."

Ο καθηγητής Esposito τόνισε αυτό το γεγονός:

«Το Ισλάμ έφερε μια αναμόρφωση. Ήταν η έκκληση για άλλη μια φορά στην καθολική υποταγή (Ισλάμ) στον Αλλάχ και την εκπλήρωση της Βούλησής Του, όπως αποκαλύφθηκε στην πλήρη της μορφή μια τελευταία φορά στον Μωχάμμαντ, τον τελευταίο, ή τη «Σφραγίδα» των Προφητών. Έτσι, για το Μωχάμμαντ, το Ισλάμ δεν ήταν μια νέα πίστη, αλλά η αποκατάσταση της αληθινής πίστης ..» (3)

 ΘΑΥΜΑΣΙΕΣ ΡΗΣΕΙΣ ΤΟΥ ΠΡΟΦΗΤΗ

Οι έννοιες που είχαν αναφερθεί στο πρώτο μέρος (Μόνο η Κορυφή του Παγόβουνου) αυτού του βιβλίου βασίζονται στην καθοδήγηση του Κορανίου και τις ρήσεις του Προφήτη Μωχάμμαντ. Παρακάτω είναι μερικά μόνο παραδείγματα από τα Προφητικά λόγια, για να σας δώσουν μια γεύση από την ομορφιά και τη γλυκύτητά τους:

«Μια καλή λέξη είναι " ελεημοσύνη ".»

«Το ειλικρινές χαμόγελο προς το πρόσωπο του αδελφού σου είναι ελεημοσύνη.»

«Οι καλύτεροι από εσάς είναι αυτοί με τον καλύτερο χαρακτήρα (ηθικές αρχές).»

«Η αφαίρεση επιβλαβούς αντικειμένου από το μονοπάτι (δρόμο) είναι ελεημοσύνη.»

«Η καλύτερη [πλευρά] της πίστης είναι η υπομονή και η ανοχή.»

Ένας άνδρας ρώτησε τον Αγγελιοφόρο του Αλλάχ: "Ποια πτυχή του Ισλάμ είναι η καλύτερη;" και απάντησε: «Να ταΐζεις τους ανθρώπους και να διαδίδεις το Σαλάμ (χαιρετισμό) τόσο σε αυτούς που γνωρίζεις όσο και σε εκείνους που δεν γνωρίζεις.»

Επιπλέον, ο Προφήτης Μωχάμμαντ (το Έλεος Του Αλλά(χ) και ειρήνη σ’ αυτόν) είπε:

«Ο Παντελεήμονας [Αλλά(χ)] δείχνει έλεος σε όσους είναι ελεήμονες. Δείξτε έλεος σε όσους βρίσκονται σε αυτήν τη Γη και θα λάβετε έλεος από Αυτόν που βρίσκεται πάνω από τους ουρανούς.»

«Κανείς σας δεν πιστεύει πραγματικά μέχρις ότου επιθυμήσει για τον αδελφό του ό,τι (καλό) επιθυμεί για τον εαυτό του.»

«Δεν πιστεύει σε μένα όποιος κοιμάται χορτασμένος γνωρίζοντας πως ο γείτονάς του πεινάει.»

«Ο ισχυρός δεν είναι αυτός που ρίχνει τον άλλο κάτω, ο πραγματικά ισχυρός είναι αυτός που ελέγχει τον εαυτό του σε ένα ξέσπασμα θυμού.»

«Ο Αλλά(χ) δεν κοιτάζει την εξωτερική σας εμφάνιση, ούτε την περιουσία σας, αλλά κοιτάζει τις καρδιές σας και τις πράξεις σας.»

«Οι καλύτεροι ανάμεσά σας είναι οι καλύτεροι προς την οικογένειά τους (τις γυναίκες τους), και εγώ είμαι ο καλύτερος ανάμεσά σας προς την οικογένειά μου (τις γυναίκες μου).»

«Οι καλύτεροι άνθρωποι είναι οι πλέον επωφελείς για τους [άλλους] ανθρώπους.»

Αυτά είναι μόνο μερικά παραδείγματα από την Σοφία του Προφήτη, τις όμορφες και τις χρυσές ρήσεις του.

Εφαρμόζοντας όσα είπε και όσα δίδαξε, οι ενέργειες και η συμπεριφορά του Προφήτη Μωχάμμαντ (το Έλεος Του Αλλά(χ) και ειρήνη σ’ αυτόν) με τους άλλους, αντανακλούν την ξεχωριστή και μοναδική προσωπικότητά του όσον αφορά το ήθος του, το έλεος, την ειλικρίνεια, την ευγένεια, την ταπεινότητα, τη γενναιοδωρία, τη συγχώρεση, την υπομονή και την ανοχή, καθώς και πολλές άλλες μεγάλες αρετές. Οι ιστορίες, τα παραδείγματα και οι αποδείξεις αυτών των θαυμάσιων προσωπικών χαρακτηριστικών του τελευταίου Προφήτη είναι πάρα πολλά για να τα αναφέρουμε λεπτομερώς εδώ. Ας πάρουμε μόνο ένα παράδειγμα.

Μετά την απόρριψή του από τους αντιπάλους του από τη Μέκκα και τη δυσπιστία στο μήνυμά του, το Ισλάμ...

Μετά την δίωξη και την κακομεταχείρισή του και την προσπάθεια να τον δολοφονήσουν πολλές φορές ...

Μετά το βασανισμό και τη δολοφονία πολλών από τους οπαδούς του και τους αγαπημένους του ...

Μετά τον πόλεμο εναντίον αυτού και των Συντρόφων του και την εκδίωξή τους έξω από τα σπίτια τους, τις περιουσίες τους, και τη γη τους.

Ποια ήταν η αντίδραση του Μωχάμμαντ προς τους εχθρούς του από τη Μέκκα όταν μπήκε στη Μέκκα και την απελευθέρωσε από την ειδωλολατρία και τον παγανισμό; Στον απόηχο της μεγάλης νίκης του Μωχάμμαντ και των μουσουλμάνων, και στο αποκορύφωμα της χαράς τους και της ευτυχίας τους καθώς επέστρεφαν στο σπίτι τους στην Ιερή Πόλη της Μέκκας – ο Προφήτης Μωχάμμαντ συγκέντρωσε τους εχθρούς του από τη Μέκκα, οι οποίοι φοβόντουσαν ότι θα τους βλάψει ή θα τους σκοτώσει σε εκδίκηση για την προηγούμενη κακοποίηση και θανάτωση των μουσουλμάνων. Ο Μωχάμμαντ τους ρώτησε: «Τι νομίζετε ότι πρόκειται να κάνω με εσάς;" Απάντησαν: «Είσαι ένας γενναιόδωρος αδελφός και ο γιος ενός έντιμου αδελφού μας." Τότε, ο ευγενικός, ανεκτικός γενναιόδωρος και φιλεύσπλαχνος Προφήτης τους συγχώρησε, ανακοινώνοντας: "Κανένα κακό δεν θα σας βρει, Μπορείτε να φύγετε. Είστε ελεύθεροι. "

Έχετε δει ποτέ τέτοια σκηνή;

Έχετε ακούσει ποτέ τέτοια ιστορία;

Μπορείτε να αισθανθείτε το έλεος του Προφήτη;

Περιγράφοντας αυτό το άνευ προηγουμένου ιστορικό γεγονός, ο Καθηγητής John Esposito, δήλωσε: «Αποφεύγοντας την εκδίκηση και τη λεηλασία της κατάκτησης, ο Προφήτης αντί αυτού αποδέχθηκε έναν συμβιβασμό, τη χορήγηση αμνηστίας από το να κρατήσει το σπαθί ενάντια στους πρώην εχθρούς του. Από την πλευρά τους, οι κάτοικοι της Μέκκας ασπάστηκαν το Ισλάμ, δέχθηκαν την ηγεσία του Μωχάμμαντ και ενσωματώθηκαν στο εσωτερικό της Ούμμα (μουσουλμανικής κοινότητας)» Αντίθετα, γνωρίζετε τι θηριωδίες διέπραξαν διάφορες «υπερ-δυνάμεις» όταν άδικα επιτέθηκαν, εισέβαλαν και βασάνισαν άλλους, σε όλη την ανθρώπινη ιστορία; Στην πραγματικότητα, όσο περισσότερα ανακαλύπτουμε για τη ζωή του Μωχάμμαντ, τόσο περισσότερο μπορούμε να αντιληφθούμε την εξαιρετική συμπεριφορά και το χαρακτήρα του, και, όπως τον περιέγραψε ο Αλλά(χ): «Και δεν σε στείλαμε (Ω, Μωχάμμαντ!) παρά μόνο ως έλεος για όλον τον κόσμο»

(Κοράνι 21:107).

Ο Προφήτης Μωχάμμαντ είπε, «έχω σταλεί για να τελειοποιήσω τα ευγενή γνωρίσματα του χαρακτήρα.»

Επιβεβαιώνοντας το γεγονός αυτό, το Ιερό Κοράνιο αναφέρει:

«Πράγματι, έχεις (Ω, Μωχάμμαντ!) σπουδαίο, ηθικό χαρακτήρα.»

(Κοράνι 68:4)

 ΤΡΙΤΟ ΜΕΡΟΣ

 ΣΥΜΠΕΡΑΣΜΑΤΑ

Ο ένας αληθινός Θεός (ο Αλλάχ) έστειλε πολλούς Προφήτες και Αγγελιαφόρους, συμπεριλαμβανομένων του Αδάμ, του Νώε, του Αβραάμ, του Μωυσή, του Ιησού και του Μωχάμμαντ (το Έλεος Του Αλλά(χ) και ειρήνη σ’ αυτούς)

Ο ίδιος ένας και αληθινός Θεός (ο Αλλάχ) μας είπε ότι ο Μωχάμμαντ (το Έλεος Του Αλλά(χ) και ειρήνη σ’ αυτόν) είναι ο τελευταίος και τελικός Προφήτης Του που έστειλε σε όλη την ανθρωπότητα (για τους Μουσουλμάνους, τους Εβραίους, τους Χριστιανούς, τους Ινδουιστές, τους Βουδιστές, τους Άθεους, τους Αγνωστικιστές, κλπ).

Το Ισλάμ μας διδάσκει να είμαστε σοφοί, ειλικρινείς, έντιμοι, αντικειμενικοί και ανοιχτόμυαλοι στην αναζήτησή της αλήθειας και όταν συναναστρεφόμαστε ή κρίνουμε τους άλλους.

Ψάχνοντας για την αλήθεια θα πρέπει να βασιζόμαστε σε αξιόπιστες πηγές και αυθεντικά γεγονότα.

Και όταν συναναστρεφόμαστε με τους άλλους ή τους κρίνουμε, αυτό θα πρέπει να γίνεται με δικαιοσύνη, θετική στάση, διάλογο, αμοιβαίο σεβασμό και κατανόηση.

 ΜΙΑ ΤΕΛΕΥΤΑΙΑ ΣΚΕΨΗ!

Όσον αφορά αυτούς τους άδικους πολιτικούς και θρησκευτικούς ηγέτες, συγγραφείς, ιστορικούς και τα μέσα ενημέρωσης που κατηγορούν άδικα το Ισλάμ και όλους τους Μουσουλμάνους ως τρομοκράτες, και ισχυρίζονται ότι το Ισλάμ διαδόθηκε με τη βία και το σπαθί, και εκείνους που με άρρωστο μυαλό και κακή καρδιά απεικονίζουν τον Αλλάχ, τον έναν και αληθινό Θεό και τον τελευταίο του Προφήτη Μωχάμμαντ, με τις χειρότερες και πιο άσχημες εικόνες και με γελοιογραφίες, αναρωτιέμαι:

Αυτό είναι η σημασία της ελευθερίας και της ελευθερίας του λόγου - δεν τηρούνται δύο μέτρα και δύο σταθμά, όταν μια κατάσταση αφορά το Ισλάμ και τους Μουσουλμάνους; (Για παράδειγμα, γιατί οι όροι'' Χριστιανός τρομοκράτης'' ή ''Εβραίος τρομοκράτης'' δεν έχουν ακουστεί ποτέ, αν και δεν λείπουν οι φρικαλεότητες που διαπράττονται από τους ανθρώπους των θρησκειών αυτών;)

Είναι κανείς ελεύθερος να προσβάλλει, να βρίζει και να περιφρονεί τους άλλους και τις πεποιθήσεις τους ή να τους κατηγορεί για τρομοκρατία;

Είναι αυτός ο τρόπος με τον οποίον ο πολιτισμός, η δημοκρατία και η ελευθερία διδάσκονται στη νεότερη γενιά στα σχολεία, τα κολλέγια και την κοινωνία γενικότερα; Είναι πραγματικά το ξίφος του Ισλάμ που κάνει χιλιάδες σοφούς, αντικειμενικούς, ειλικρινείς και ανοιχτόμυαλους άνδρες και γυναίκες σε όλον τον κόσμο να ασπάζονται το Ισλάμ στις μέρες μας; (Πολλά βιβλία, άρθρα και ιστοσελίδες εξετάζουν πώς και γιατί αυτοί οι αδελφοί και αδελφές ασπάστηκαν το Ισλάμ. Για παράδειγμα, θα ήθελα να συστήσω: Ισλάμ η Επιλογή μας: Πορτρέτα των σύγχρονων Αμερικανίδων Μουσουλμάνων Γυναικών (Islam Our Choice: Portraits of modern American Muslim women) - επιμέλεια Debra L. Dirks και Stepahanie Parlove Διαθέσιμο στο διαδίκτυο).

 ΚΥΡΙΟΙ ΟΡΙΣΜΟΙ

 ΑΛΛΑΧ: Στα αραβικά, Αλλά(χ) είναι το όνομα του ενός αληθινού Θεού, του Δημιουργού. Το Ισλάμ διδάσκει ότι ο Αλλάχ είναι ο αληθινός Θεός όλης της ανθρωπότητας. Εβραίοι και Άραβες Χριστιανοί επίσης χρησιμοποιούν αυτό το όνομα (Αλλάχ), όταν αναφέρονται στον Θεό.

 ΜΩΧΑΜΜΑΝΤ: Είναι ο τελευταίος Προφήτης του ενός αληθινού Θεού (Αλλάχ), που απευθύνεται σε όλη την ανθρωπότητα (το Έλεος Του Αλλά(χ) και ειρήνη σ’ αυτόν).

ΙΣΛΑΜ: Το όνομα αυτό σημαίνει Υποβολή στο θέλημα του ενός αληθινού Θεού (Αλλάχ).

 ΜΟΥΣΟΥΛΜΑΝΟΣ: Είναι αυτός που Υποβάλλει τη βούλησή του στον έναν και αληθινό Θεό (Αλλάχ).

 ΤΟ ΙΕΡΟ ΚΟΡΑΝΙ:

Είναι τα τελευταία λόγια του ενός αληθινού Θεού (Αλλάχ), τα οποία αποκάλυψε στον Προφήτη Μωχάμμαντ.

 Παραπομπές και Πηγές

- Το Ιερό Κοράνι. (The Glorious Qur’an)

- Χαντίθ - Hadiths (Προφητικές Ρήσεις)

- Η Αγία Γραφή

- Μωχάμμαντ ο Προφήτης. Καθ. K.S. Ramakrishna Rao, Επικεφαλής του Τμήματος Φιλοσοφίας του Πανεπιστημίου του Μισσούρι, Ινδία. Διαθέσιμο στο διαδίκτυο.

- Οι 100 προσωπικότητες με τη μέγιστη επιρροή στην πορεία της ανθρωπότητας. (The 100: A Ranking of the most influential persons in history.) Michael H. Hart. Διαθέσιμο στο διαδίκτυο.

- Ισλάμ: ο Ίσιος Δρόμος. (Islam: the straight path) John L. Esposito. Oxford University Press. 2004.

- Επιλεγμένα Χαντίθ - Hadiths από τους καλύτερους στο Ισλάμ. (Selected Hadiths from the best in Islam.) Δρ Bilal Philips. Νταρ Αλ-Φάτχ. UΑΕ, 1996.

- Σκηνές από τον βίο του Προφήτη Μωχάμμαντ. (Scenes from the life of Prophet Muhammad). Δρ Muhammad Badawi. Εκδόσεις Dar Ibn Hazm, 1993.

 Εκδόσεις από το συντάκτη

- Ποιος είναι ο αληθινός Θεός; ( Who is the true God?)

- Ο Θεός στον Χριστιανισμό: Ποια είναι η φύση του; (God in Christianity : What is His nature?)

- Μόνο ένα μήνυμα! (Just one message!)

- Έχετε ανακαλύψει την πραγματική ομορφιά της; (Have you discovered its real beauty?)

Για μικρές πληροφορίες, προτάσεις, και σχόλια, ή αν θέλετε να μοιραστείτε νέες ιδέες και εικόνες ή φωτογραφίες για τη δεύτερη έκδοση αυτού του φυλλαδίου, μη διστάσετε να επικοινωνήσετε με:

Naji Ibrahim Arfaj

Πρέπει να γνωρίσουμε τον Μωχάμμαντ, για να τον αγαπήσουμε πλήρως και άνευ όρων, και να ζήσουμε και να εξασκήσουμε τη γνώση και την αγάπη αυτή. Έχοντας διαβάσει το βιβλίο αυτό θα πρέπει να έχουμε πλέον τη γνώση για να μιλήσουμε στους ανθρώπους για τον Μωχάμμαντ, να τους πούμε για τον υποδειγματικό χαρακτήρα του, και να τους εξηγήσουμε τι αντιπροσώπευε και τι δίδαξε.

Και να το πράξουμε αυτό με σοφία και με το φως της αφοσίωσης και της αγάπης που λάμπει στα πρόσωπά μας, αντί με πρόσωπα που σκοτεινιάζουν από μίσος και θυμό.